**Συνεχίζεται η Επιτυχημένη Πορεία του Νέου Ford Fiesta – Ξεκινά στην Ελλάδα η Διάθεση των Νέων Εκδόσεων Active**

* Η Εξαιρετική πορεία του νέου Ford Fiesta στην Ελλάδα συνεχίστηκε και τον μήνα Μάρτιο – Το δημοφιλές σούπερ-μίνι διπλασίασε τις πωλήσεις του
* H γκάμα Fiesta εμπλουτίζεται με τις νέες εκδόσεις Active - Ενισχυμένος Crossover χαρακτήρας με ποιότητα, κορυφαίες τεχνολογίες και την οδική συμπεριφορά ενός Ford Fiesta
* Με τιμές που ξεκινούν από 17.244€ και ευέλικτα χρηματοδοτικά προγράμματα με χαμηλό επιτόκιο από 2,99%\*, το νέο Ford Fiesta Active είναι εδώ για να χαρίσει ακόμα περισσότερα οδηγικά χαμόγελα

Το νέο Ford Fiesta συνεχίζει την εξαιρετική του πορεία στην Ελληνική αγορά διπλασιάζοντας τις πωλήσεις του και τον μήνα Μάρτιο σε σύγκριση με πέρσι (+100%)\*. Η επίδοση αυτή έρχεται να συνεχίσει την αντίστοιχη πορεία κατά τους δύο πρώτους μήνες της χρονιάς (Ιανουάριο και Φεβρουάριο), γεγονός που καταδεικνύει την εμπιστοσύνη που δείχνουν οι Έλληνες καταναλωτές σε αυτό το τεχνολογικά προηγμένο και ποιοτικό αυτοκίνητο.

Παράλληλα, πιστή στον αρχικό προγραμματισμό της, η Ford συνεχίζει το δυναμικό λανσάρισμα του νέου Ford Fiesta που άρχισε πριν από σχεδόν ένα χρόνο. Μετά τις “αρχικές” εκδόσεις Business και Titanium που πρώτη στην Ευρώπη υποδέχθηκε η χώρα μας, το λανσάρισμα των σπορτίφ εκδόσεων ST-Line και των πολυτελών Vignale στην αρχή του χρόνου, ήρθε η ώρα για τη διάθεση της νέας crossover έκδοσης Active που εδώ και λίγες ημέρες βρίσκεται σε όλες τις εκθέσεις Ford στην Ελλάδα.

Το νέο Fiesta Active είναι το πρώτο από μια νέα σειρά εκδόσεων με crossover χαρακτηριστικά που θα παρουσιαστούν από τη Ford τα επόμενα χρόνια. Συνδυάζει τα πλεονεκτήματα ενός SUV, όπως το νέο Ford EcoSport που παρουσιάστηκε πρόσφατα, με τη δυναμική συμπεριφορά των υπόλοιπων εκδόσεων Fiesta. Διαθέτει ιδιαίτερη εξωτερική εμφάνιση και μεγαλύτερη απόσταση από το έδαφος, - στοιχείο που επιτρέπει την κίνηση εκτός δρόμου με περισσότερη ευκολία και άνεση. Φυσικά, ενσωματώνει όλα εκείνα τα στοιχεία, που κάνουν το νέο Ford Fiesta να ξεχωρίζει από τον ανταγωνισμό, αλλά και μοναδικά επιπλέον χαρακτηριστικά που ενισχύουν περαιτέρω τον crossover χαρακτήρα του μοντέλου, όπως:

* Ιδιαίτερη εξωτερική εμφάνιση με body kit προστασίας αμαξώματος, νέα εξωτερικά χρώματα, ράγες οροφής και μοναδικής σχεδίασης ζάντες αλουμινίου
* Ιδιαίτερη εμφάνιση εσωτερικού με νέους συνδυασμούς σχεδίων και χρωμάτων σε καθίσματα και ταπετσαρίες
* Ψηλότερη θέση οδήγησης και ύψος αμαξώματος
* Ειδική ρύθμιση ανάρτησης και εμπρός αποσβεστήρες με υδραυλικούς αναστολείς (HydraulicReboundStop) για ακόμη περισσότερη άνεση κατά την κίνηση εκτός δρόμου
* Ενισχυμένα ψαλίδια εμπρός
* Πλήρως απενεργοποιούμενο ESP με 3 επιλέξιμα προφίλ ρύθμισης (Normal/Eco/Slippery)

Οι νέες εκδόσεις Fiesta Active διατίθενται σε δύο επίπεδα εξοπλισμού με τους γνωστούς πολυβραβευμένους κινητήρες βενζίνης EcoBoost απόδοσης 100,125 και 140 ίππων, ή με τους αποδοτικούς κινητήρες Diesel απόδοσης 85 και 120 ίππων. Στον στάνταρ εξοπλισμό όλων των εκδόσεων περιλαμβάνονται τεχνολογίες ασφάλειας και υποστήριξης οδηγού όπως η υποβοήθηση διατήρησης λωρίδας (LKA), η προειδοποίηση διατήρησης λωρίδας (LDW), το ρυθμιζόμενο σύστημα περιορισμού της ταχύτητας (ASLD), η υποβοήθηση εκκίνησης στην ανηφόρα (HSA) και το ηλεκτρονικό σύστημα ευστάθειας (ESC).

Με **8 χρόνια εργοστασιακή εγγύηση Ford Protect**, τιμές που αρχίζουν από τα **17.244€** και τα νέα ευέλικτα χρηματοδοτικά προγράμματα της Ford Credit που σας προσφέρουν χαμηλό **επιτόκιο από 2,99%\*\***, **ελάχιστη προκαταβολή από 3.449€ και έως 60 μήνες αποπληρωμής,** μπορείτε εύκολα να αποκτήσετε το νέο Fiesta Active, ένα αυτοκίνητο που υπόσχεται πολλά οδηγικά χαμόγελα.

**Εγγύηση για το Ford Fiesta Active**

8 Χρόνια Εργοστασιακή Εγγύηση Ford Protect

**Τιμοκατάλογος Εκδόσεων Active**

|  |  |  |  |  |
| --- | --- | --- | --- | --- |
| **Έκδοση** | **Αμάξωμα** | **Κινητήρας** | **Κιβώτιο Ταχυτήτων** | **Ανώτατη Λιανική Τιμή Πώλησης** |
| Fiesta Active 2 | 5Θ | 1.0L βενζίνη EcoBoost, 100PS | 6-τάχυτο μηχανικό | € 17.244 |
| Fiesta Active 2 | 5Θ | 1.0L βενζίνη EcoBoost, 100PS | 6-τάχυτο αυτόματο | € 19.496 |
| Fiesta Active 2 | 5Θ | 1.0L βενζίνη EcoBoost, 125PS | 6-τάχυτο μηχανικό | € 18.872 |
| Fiesta Active 2 | 5Θ | 1.0L βενζίνη EcoBoost, 140PS | 6-τάχυτο μηχανικό | € 19.525 |
| Fiesta Active 2 | 5Θ | 1.5L πετρέλαιο, 85PS | 6-τάχυτο μηχανικό | € 18.639 |
| Fiesta Active 2 | 5Θ | 1.5L πετρέλαιο, 120PS | 6-τάχυτο μηχανικό | € 19.200 |
| Fiesta Active 3 | 5Θ | 1.0L βενζίνη EcoBoost, 100PS | 6-τάχυτο μηχανικό | € 19.143 |
| Fiesta Active 3 | 5Θ | 1.0L βενζίνη EcoBoost, 100PS | 6-τάχυτο αυτόματο | € 20.864 |
| Fiesta Active 3 | 5Θ | 1.0L βενζίνη EcoBoost, 125PS | 6-τάχυτο μηχανικό | € 20.232 |
| Fiesta Active 3 | 5Θ | 1.0L βενζίνη EcoBoost, 140PS | 6-τάχυτο μηχανικό | € 20.885 |
| Fiesta Active 3 | 5Θ | 1.5L πετρέλαιο, 120PS | 6-τάχυτο μηχανικό | € 20.556 |

**Χρηματοδοτικά προγράμματα Ford Fiesta Active**

|  |  |  |
| --- | --- | --- |
| Ποσοστό Ελάχιστης Προκαταβολής | Διάρκεια (Μήνες) | Επιτόκιο\*\* |
| 20% | 12-48 | 2,99% |
| 30% | 12-48 | 5,99% |
| 20% | 12-60 | 8,13% |

**Στάνταρ Εξοπλισμός ανά έκδοση**

Active 2:

* Ζάντες ελαφρού κράματος 17" σε μαύρο χρώμα Absolute Black και φρεζαριστό φινίρισμα
* Προβολείς αλογόνου εστιασμένης δέσμης με φώτα ημέρας LED
* Πίσω φώτα LED
* Προβολείς ομίχλης εμπρός με λαμπτήρες στροφής
* Ηλεκτρικά ρυθμιζόμενοι και θερμαινόμενοι εξωτερικοί καθρέφτες
* Δερμάτινο τιμόνι, δερμάτινος μοχλός χειρόφρενου, δερμάτινη λαβή μοχλού ταχυτήτων
* Σπορ καθίσματα
* Ηχοσύστημα της B&O Play με οθόνη αφής 6,5", Σύστημα Ford SYNC 3, 2 θύρες USB, 10 premium ηχεία υψηλής απόδοσης συμπερ/νου subwoofer, χειριστήρια στο τιμόνι
* Adaptive Cruise Control
* Αυτόματοι προβολείς και υαλοκαθαριστήρες με αισθητήρα βροχής και φωτοχρωματικός εσωτερικός καθρέφτης
* Έλεγχος επαγρύπνησης του οδηγού (Driver Alert), αυτόματη αλλαγή μεγάλης σκάλας προβολέων (Auto Hi-Beam), αναγνώριση οδικής σήμανσης (Traffic Sign Recognition)
* Air Condition
* 4 ηλεκτρικά παράθυρα
* Κάμερα οπισθοπορείας
* Ηλεκτρικά ρυθμιζόμενοι, θερμαινόμενοι και αναδιπλούμενοι εξωτερικοί καθρέφτες
* Σύστημα υποβοήθησης αποφυγής σύγκρουσης (Collision Mitigation System)
* Αυτόματο ηλεκτρονικό σύστημα κλιματισμού
* Ράγες οροφής

Active 3 (επιπλέον της Active 2):

* Ημιδερμάτινα καθίσματα
* Οθόνη αφής 8"
* Σύστημα Πλοήγησης
* Αναδιπλούμενοι εξωτερικοί καθρέφτες

# # #

*\* Στοιχεία ΣΕΑΑ – Μάρτιος 2018*

*\*\* Δεν συμπεριλαμβάνεται η εισφορά 0,6%*

***Σχετικά με τη Ford Motor Company***

*Η* [*Ford Motor Company*](http://corporate.ford.com/homepage.html) *είναι μία παγκόσμια εταιρεία αυτοκίνησης και μετακίνησης με έδρα στο Dearborn, Mich. Η εταιρεία σχεδιάζει, κατασκευάζει, εμπορεύεται και εξυπηρετεί τεχνικά όλη τη γκάμα αυτοκινήτων, φορτηγών, SUV & ηλεκτρικών οχημάτων Ford και πολυτελών οχημάτων Lincoln, παρέχει χρηματοοικονομικές υπηρεσίες μέσω της Ford Motor Credit Company και στοχεύει να γίνει Νο 1 στους τομείς ηλεκτρικών οχημάτων, αυτόνομων μοντέλων και λύσεων μετακίνησης. Η Ford απασχολεί περίπου 202.000 άτομα σε όλο τον κόσμο. Για περισσότερες πληροφορίες σχετικά με τη Ford, τα προϊόντα της και τη Ford Motor Credit Company, παρακαλούμε επισκεφθείτε τον ιστότοπο* [*www.corporate.ford.com*](http://www.corporate.ford.com).

*Η* ***Ford Ευρώπης*** *είναι υπεύθυνη για την παραγωγή, πώληση και συντήρηση οχημάτων μάρκας Ford σε 50 ανεξάρτητες αγορές ενώ απασχολεί περίπου 54.000 εργαζόμενους στις εγκαταστάσεις πλήρους ιδιοκτησίας της και περίπου 69.000 άτομα συμπεριλαμβανομένων των κοινοπραξιών και μη συγχωνευμένων επιχειρήσεων. Επιπλέον της Ford Motor Credit Company, οι δραστηριότητες της Ford Ευρώπης περιλαμβάνουν το Ford Customer Service Division και 24 εγκαταστάσεις παραγωγής (16 πλήρους κυριότητας ή  συγχωνευμένων κοινοπραξιών και 8 μη συγχωνευμένων επιχειρήσεων). Τα πρώτα αυτοκίνητα Ford έφτασαν στην Ευρώπη το 1903 – τη χρονιά που ιδρύθηκε η Ford Motor Company. Η Ευρωπαϊκή παραγωγή ξεκίνησε το 1911.*

**Υπεύθυνος Δημοσίων Σχέσεων & Επικοινωνίας**

*Γιάννης Κάττωριτς*

*Ford Motor Hellas*

*Tel.: +30 210 57 09 911*

*Mob.: +30 6948 749 911*